Jafnframt er hægt að greiða gjöldin í netbanka og er þá gjaldið undir liðnum " ógreiddar kröfur " í netbanka eiganda / umráðamanns . Verði álagt gjald ekki greitt innan 14 daga frá álagningu hækkar það um 50% og gjald enn ógreitt að liðnum 28 dögum frá álagningu hækkar það um 100% miðað við upphaflega fjárhæð sbr. gjaldskrá vegna stöðvunarbrota í Kópavogsbæ . Sé álagning ógreidd að þessum 28 dögum liðnum fer hún til innheimtu . Athygli er vakin á því að álögðu stöðvunarbrotagjaldi fylgir lögveð í ökutæki og heimilt er að krefjast nauðungarsölu án undangengis fjárnáms sbr. 2. - 5. mgr. 110. gr. umferðarlaga nr. 77 / 2019 .